ORDE do 19 de outubro de 2012 pola que se fixan os prezos privados das doses seminais de gando bovino e de exemplares bovinos, aviarios, ovinos e porcinos producidos no Centro de Recursos Zooxenéticos de Galicia.
Consellería do Medio Rural e do Mar — III. Outras disposicións — 06/11/2012

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que son prezos privados as contraprestacións que obteñan os suxeitos pola prestación de servizos ou a realización de actividades efectuadas en réxime de dereito privado cando, prestando tamén tales servizos ou actividades o sector privado, sexan de solicitude voluntaria por parte dos administrados. Así mesmo, o artigo 51 da dita lei establece que os prezos privados serán fixados polas consellerías correspondentes, atendendo ás condicións e circunstancias do mercado en que operen, e publicaranse no
Diario Oficial de Galicia
.
A Consellería do Medio Rural e do Mar está a desenvolver distintos programas dirixidos á salvagarda dos recursos zooxenéticos da gandaría tradicional.
Como resultado deste programa de conservación xorden, a criterio facultativo dos servizos técnicos responsables, bens excedentes dirixidos á súa venda ao dispor de todos os gandeiros interesados. Esta orde fixa a contraprestación económica destes excedentes.
O aumento das actividades levadas a cabo polo Centro de Recursos Zooxenéticos de Galicia, coa presenza de novas razas e especies nas súas dependencias desde a publicación da Orde do 23 de maio de 2007, fai precisa a publicación dunha nova norma que fixe os prezos privados dos bens excedentes dos programas de conservación.
En consecuencia, logo do informe favorable da Consellería Facenda e de acordo co previsto no artigo 30.1.3 do Estatuto de autonomía de Galicia e no uso das facultades que me confiren os artigos 78 e 79 do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, e no uso das competencias que me confire a Lei 1/1983, do 22 de febreiro, reguladora da Xunta e da súa Presidencia, modificada pola Lei 11/1998 e pola Lei 2/2007,
Artigo único
1. Os prezos privados exixibles polos servizos prestados polo Centro de Recursos Zooxenéticos de Galicia, referentes ás doses seminais de gando bovino e de exemplares bovinos, aviarios, ovinos e porcinos de razas autóctonas en perigo de extinción, son os que figuran no anexo desta orde.
2. Os referidos prezos entenderanse co correspondente IVE.
Disposición derrogatoria
Queda derrogada a Orde do 23 de maio de 2007 pola que se fixan os prezos privados das doses seminais e de exemplares bovinos, aviarios, ovinos e porcinos producidos no Centro de Recursos Zooxenéticos de Galicia.
Disposición derradeira
A presente orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 19 de outubro de 2012
1. Doses seminais:
-Razas bovinas cachena, caldelá, frieiresa, limiá e vianesa: 0,65 €/dose.
2. Exemplares bovinos:
• Machos das razas cachena, caldelá, frieiresa, limiá e vianesa de
• Femias das razas cachena, caldelá, frieiresa, limiá e vianesa de
3. Exemplares da raza Galiña de Mos:
a) Inscritos no rexistro de nacementos,
b) Inscritos no rexistro de reprodutores,
4. Exemplares da raza Ovella Galega:
a) Exemplares inscritos no libro xenealóxico:
b) Exemplares descualificados do libro xenealóxico:
5. Exemplares da raza Porco Celta:
a) Exemplares inscritos no libro xenealóxico:
b) Exemplares descualificados do libro xenealóxico: